Constantia (Romania)

Constantia (Dacoromanice Constanța), vel nomine classico Tomis, est urbs Romaniae circiter 310 471 incolarum (anno 2002) et caput districtus eiusdem nominis.

 Historia. 
TomisLatine etiam inveniuntur Tomi (Statius) et Tomoe (Pomponius Mela, De Chorographia II,2,22). (Graece Τόμοι), colonia a Milesiis deducta, saeculo septimo vel sexto a.C.n. condita est in laevo Ponti Euxini litore prope ostium Istri, quae regio a Getis tunc incolebatur. Ita urbs Geto-Graeca fuit, antequam, primo saeculo a.C.n., in Romanam dicionem redigeretur. In provinciam Moesiam tum inclusa est.

Nobilis in primis erat ob exsilium poetae Ovidii qui extremam vitam ibi egit ab anno 9 (mortuus est anno 17 vel 18). Miserrimus poeta multum de frigore ac de incursibus barbarorum trans Istrum in elegiis questus est. Popularem etymologiam de nomine huius urbis nobis tradidit, a verbo Graeco τεμειν (id est secando) ductam, tamquam Medea cum Iasone patrem Aeetam fugiens, huc appulisset atque fratrem Absyrtum necavisset et membra eius hoc animo secuisset ac dispersisset, ut persequentes tardaret, dum membra miseri pueri lugens pater colligit atque sepelit. Haec etymologia verisimilis quidem non est, sed cum maesto animo exulis poetae optime congruit.

Postea urbs eadem Constantia vocata est in honorem Constantiae, sororis Constantini imperatoris, qui Constantinopoli nomen suum dedit. Anno 441 Hunni urbem expugnaverunt. Parva urbs sine vi medio aevo fuit.

 Coniunctiones communium 
 20px|Aegyptus Alexandria, Aegyptus
 20px|Fraqncia Gesoriacum, Francia
 20px|Francia Brestia, Francia
 20px|Bulgaria Dobrich, Bulgaria
 20px|Cuba Havana, Cuba
 20px|Graecia Heracleum, Graecia
 20px|Turcia Constantinopolis, Turcia
 20px|Turcia Smyrna, Turcia
 20px|Syria Laodicea, Syria
 20px|CFA Mobile, CFA
 20px|Russia Noworossijsk, Russia
 20px|Ucraina Odessa, Ukraina
 20px|Italia Perusia, Italia
 20px|Nederlandia Roterodamum, Nederlandia
 20px|Libanus Sidon, Libanus
 20px|Brasilia Urbs Sanctorum, Brasilia
 20px|Res publica popularis Sinarum Sciamhaevum, Res publica popularis Sinarum
 20px|Italia Sulmo, Italia
 20px|Graecia Thessalonica, Graecia
 20px|Italia Drepanum, Italia
 20px|Finnia Aboa, Finnia
 20px|Iaponia Yokohama, Iaponia

 Notae 

 Nexus externi 

 Pagina officialis urbis Constantiae(Dacoromanice)

 Fontes. 
 Ovidius, Tristia
 Epistulae ex Ponto

 Pinacotheca 


Categoria:Publius Ovidius Naso
Categoria:Portus Ponti Euxini
Categoria:Urbes Imperii Romani